ช็อก ชายจุดไฟเผาตัวเอง เพลิงลุกโชนท่วมร่าง ดับสลด ใกล้ทำเนียบขาว
(ภาพจากยูทูบ),ผู้คนสะเทือนใจ ชายจุดไฟเผาตัวเอง ใกล้ทำเนียบขาว ก่อนตำรวจจะรีบเข้ามาช่วยดับไฟที่ลุกโชนท่วมร่างอย่างน่ากลัว บาดเจ็บสาหัส ก่อนจะเสียชีวิตในเวลาต่อมา,เมื่อ 30 พ.ค.62 เว็บไซต์ ,เดลี่เมล, และ,เดอะ ซัน, รายงานเหตุการณ์สุดช็อก ซึ่งมีการเผยแพร่คลิปทางโลกโซเชียล แสดงให้เห็นช่วงเวลาของความเป็น-ความตาย เมื่อมีชายคนหนึ่งได้จุดไฟเผาตัวเองอยู่บริเวณสนามหญ้าในสวนสาธารณะ Ellipse ใกล้ทำเนียบขาว ในกรุงวอชิงตัน ดี.ซี. เมื่อวันพุธที่ 29 พ.ค.ที่ผ่านมา จนสร้างความแตกตื่นตกใจให้แก่ประชาชนที่พบเห็น ก่อนต่อมา เจ้าหน้าที่ตำรวจ ได้รีบนำถังดับเพลิงมาพยายามดับไฟที่กำลังลุกไหม้ท่วมร่างชายคนดังกล่าวอย่างน่ากลัว,คลิปวิดีโอที่บันทึกเหตุการณ์ แสดงให้เห็นว่าชายคนนี้ซึ่งสวมเสื้อยืด เขียนคำว่า USA ที่ด้านหน้าเสื้อ ได้เดินอย่างช้าๆ ตัดข้ามสนามหญ้า ทั้งที่ไฟลุกท่วมตัว ก่อนที่หลายวินาทีต่อมา เจ้าหน้าที่ตำรวจหน่วยสืบราชการลับของสหรัฐฯ จึงรีบเข้ามาช่วยดับไฟ โดยจุดเกิดเหตุ อยู่ห่างจากทำเนียบขาวไม่ถึงไมล์ และขณะนั้น ประธานาธิบดีโดนัลด์ ทรัมป์นั่งทำงานอยู่ที่ทำเนียบขาวด้วย,ตามรายงานของ TMZ ระบุว่า ชายคนนี้ได้รับบาดเจ็บสาหัส เพราะร่างกายถูกไฟเผาไหม้ถึงประมาณ 85% นอกจากนั้น ตำรวจได้พบห่อต้องสงสัยชิ้นหนึ่งในบริเวณที่เกิดเหตุ ซึ่งถูกไฟไหม้ด้วย ขณะนี้ยังไม่ทราบเหตุผลที่ทำให้ชายคนนี้จุดไฟเผาร่างตัวเองอย่างน่าสลดหดหู่เช่นนี้ ก่อนต่อมา เว็บไซต์ เดอะ เมโทร แจ้งว่าชายผู้ที่จุดไฟเผาตัวเองชื่อนาย อาร์นาฟ กุฟตา และเขาได้เสียชีวิตในเวลาต่อมาหลังถูกนำตัวส่งโรงพยาบาล 
ผู้คนสะเทือนใจ ชายจุดไฟเผาตัวเอง ใกล้ทำเนียบขาว ก่อนตำรวจจะรีบเข้ามาช่วยดับไฟที่ลุกโชนท่วมร่างอย่างน่ากลัว บาดเจ็บสาหัส ก่อนจะเสียชีวิตในเวลาต่อมา 
ชายจุดไฟเผาตัวเอง,ฆ่าตัวตาย,เผาตัวเอง,ทำเนียบขาว,สหรัฐ